̑и бж҃е влд̑ко вседержи́телю, бл҃гословѝ, мо́лимъ ти ся, черто́гъ се́й и вся̂ рабы̀ твоя̂, живу́щыя въ не́мъ, я́кѡ да ѡхраня́еми тобо́ю пребу́дутъ въ ми́рѣ, любвѝ и согла́сіи: бл҃гословѝ я̀, я́кѡ да исполня́юще во́лю ст҃у́ю, ѡбита́ютъ здѣ̀ до ста́рости своея̀, и у́зрятъ сы́ны сынѡ́въ свои́хъ: благословѝ я̀ ра́достьми, весе́ліемъ и изъ̑ѻби́ліемъ, я́кѡ да утѣша́ютъ неиму́щихъ: бл҃гословѝ я̀ долголѣ́тіемъ, я́кѡ да угожда́юще тебѣ̀ влд̑цѣ, созда́телю и сп҃си́телю, по млс̑ти твое́й вни́дутъ живу́щіи въ се́мъ черто́зѣ и во црс̑твіе твоѐ нбс̑ное, угото́ванное всѣ̂мъ творя́щымъ повелѣ̂нія твоя̂